Joutsen (Weijola)
Halk’ illan ruskon auermaan
 käy lento joutsenen.
 Se laskee lahden hopeaan
 ja soutaa laulellen.
 Se lauloi: ”Auvo taivainen
 on armas Suomenmaa,
 sen päivä mennä levollen,
 yökaudet unhoittaa.

 Ja varjon siellä runsahan
 luo koivut tuuheat.
 On kultaa peili lahdelman
 ja aallot vilppahat.
 Sen onni ompi kallehin,
 ken siellä rakastaa.
 Sielt’ usko ompi syntyisin,
 se sinne kaihoaa.”

 Niin kaikui laulu kiitäen
 yl’ aaltoin siintäväin,
 ja joutsen armaan rinnallen
 nyt souti, lauloi näin:
 ”Vaik’ on sun elos unelma
 niin lyhyt, riittää se;
 sä lemmit Suomen lahdella,
 sä lauloit Suomelle.”

Lähde: Joutsen (Svanen). Suomentanut Yrjö Weijola. Runeberg.net.

Johan Ludvig Runeberg
Runot
Yrjö Weijola